**SAISTOŠIE NOTEIKUMI**

Liepājā

|  |  |  |  |
| --- | --- | --- | --- |
| 2024.gada 21. martā | Nr.  (prot. Nr.3 , .§) |  | |
| Grozījumi Liepājas valstspilsētas pašvaldības domes 2022. gada 15. septembra saistošajos  noteikumos Nr.18 “Liepājas valstspilsētas pašvaldības maksas autostāvvietu lietošanas saistošie noteikumi” |
|  | Izdoti saskaņā ar likuma “Par autoceļiem” 6. panta 41. punktu | |

Izdarīt Liepājas valstspilsētas pašvaldības domes 2022. gada 15. septembra saistošajos noteikumos Nr.18 “Liepājas valstspilsētas pašvaldības maksas autostāvvietu lietošanas saistošie noteikumi” (Latvijas Vēstnesis,185. nr., 2022.) šādus grozījumus:

1. Izteikt 2.1. apakšpunktu šādā redakcijā:

“**2.1. maksas autostāvvieta** – mehānisko transportlīdzekļu novietošanai speciāli izveidota un aprīkota Liepājas valstspilsētas pašvaldības valdījumā esošā teritorija, kas sastāv no Centra zonas (1. pielikums) un Jūrmalas parka zonas (2. pielikums).”

1. Izteikt 4. punktu šādā redakcijā:

“4. Maksas autostāvvietu darbības laiks ir:

* 1. Centra zonā darba dienās un sestdienās no pulksten 8.00 līdz pulksten 18.00;
  2. Jūrmalas parka zonā darba dienās, sestdienās un svētdienās no pulksten 8.00 līdz pulksten 20.00 laika posmā no 1. maija līdz 30. septembrim.”

1. Izteikt 8. punktu šādā redakcijā:

“8. Minimālā samaksa par maksas autostāvvietas lietošanu ir:

* 1. Centra zonā– 0,50 *euro*;
  2. Jūrmalas parka zonā – 1,00 *euro*.”

1. Izteikt 9. punktu šādā redakcijā:

“9. Samaksa par maksas autostāvvietas lietošanu, iegādājoties biļeti biļešu maksas automātos vai izmantojot mobilās norēķinu sistēmas apmaksas pakalpojumu (tajā skaitā pievienotās vērtības nodoklis), ir:

* 1. Centra zonā:
     1. 20 minūtes – 0,50 *euro*;
     2. viena stunda – 0,70 *euro*;
     3. katra nākamā stunda – papildus 0,70 *euro.*
  2. Jūrmalas parka zonā:
     1. viena stunda – 1,00 *euro*;
     2. katra nākamā stunda – papildus 1,00 *euro*.”

1. Izteikt 25. punktu šādā redakcijā:

“25. Ja maksas autostāvvietu lietotājs nav veicis maksas autostāvvietas lietošanas priekšapmaksu vai samaksu apliecinošs dokuments nav novietots saistošo noteikumu noteiktajā kārtībā, vai priekšapmaksas laiks ir beidzies, maksas autostāvvietu kontrolieris sagatavo un piestiprina pie transportlīdzekļa priekšējā vējstikla vadītāja pusē maksas autostāvvietu lietotājam paziņojumu par pēcapmaksu trīskāršā pilnas dienas tarifa apmērā:

* 1. Centra zonā – 21,00 *euro;*
  2. Jūrmalas parka zonā – 36,00 *euro*.”

1. Papildināt saistošos noteikumus ar 1. pielikumu (1. pielikums).
2. Papildināt saistošos noteikumus ar 2. pielikumu (2. pielikums).

|  |  |
| --- | --- |
| Priekšsēdētājs | Gunārs Ansiņš |